
ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 1-OJO POSĖDŽIO
PROTOKOLAS

2023-04-27 Nr. TAR-P-1
Šilutė

Posėdis įvyko 2023 m. balandžio 27 d. 14.00 – 15.38 val.
Posėdžio pirmininkas Vytautas Laurinaitis, Savivaldybės meras.
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 24 Tarybos nariai.
REGISTRAVOSI 24 Tarybos narių.
Posėdyje dalyvavusių asmenų sąrašas pridedamas (1 priedas).
Posėdžio metu pateikti pareiškimai (pridedama).
Tarybos narių priesaikos (pridedama).

DARBOTVARKĖ
	
	14. 00 val. Šilutės Hugo Šojaus dvare vyks iškilmingasis IX šaukimo 1-asis Šilutės rajono savivaldybės tarybos posėdis, kurio metu prisieks Meras ir naujai išrinkta taryba
[bookmark: _GoBack]Pranešėja Loreta Pakalniškienė, Šilutės rajono savivaldybės rinkimų komisijos  Nr. 47 pirmininkė

	Savivaldybės didžioji posėdžių salė

	1. 
	Dėl Savivaldybės tarybos posėdžio darbotvarkės patvirtinimo

	2. 
	Pranešėjas Vytautas Laurinaitis, Savivaldybės meras


	3. 
	Dėl Šilutės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo


	4. 
	Pranešėjas Vytautas Laurinaitis, Savivaldybės meras
Projekto rengėjas Edita Serovienė, Švietimo ir kultūros skyriaus vyr. specialistė


	5. 
	Dėl pritarimo teikiamai Tomo Budrikio kandidatūrai į Šilutės rajono savivaldybės vicemero pareigas


	6. 
	Pranešėjas Vytautas Laurinaitis, Savivaldybės meras
Projekto rengėjas Andrius Jurkus, Tarybos sekretorius


	7. 
	Dėl pritarimo teikiamai _____________kandidatūrai į Šilutės rajono savivaldybės vicemero pareigas


	8. 
	Pranešėjas Vytautas Laurinaitis, Savivaldybės meras
Projekto rengėjas Andrius Jurkus, Tarybos sekretorius


	9. 
	Dėl Šilutės rajono savivaldybės tarybos komitetų sudarymo

	10. 
	Pranešėjas Vytautas Laurinaitis, Savivaldybės meras
Projekto rengėjas Andrius Jurkus, Tarybos sekretorius


	11. 
	Dėl Šilutės rajono savivaldybės tarybos komitetų pirmininkų ir pavaduotojų skyrimo 

	12. 
	Pranešėjas Vytautas Laurinaitis, Savivaldybės meras
Projekto rengėjas Andrius Jurkus, Tarybos sekretorius


	13. 
	Kiti klausimai



	Balandžio 27 d. Šilutės Hugo Šojaus dvare įvyko iškilminga X šaukimo Šilutės rajono savivaldybės tarybos narių priesaikų ir trečiajai kadencijai išrinkto Savivaldybės mero Vytauto  Laurinaičio inauguracijos ceremonija. Į Šilutės rajono savivaldybės tarybą išrinkti 25 politikai. Ceremonijos metu priesaiką davė 24 Tarybos nariai: Tomas Budrikis, Algirdas Gečas, Vidmantas Gečas, Lijana Jagintavičienė, Edvardas Jurjonas, Andrius Jurkus, Domantas Kairys, Vygantas Kamarauskas, Steponas Kazlauskas, Žygimantas Kurlianskas, Sigitas Majus, Antanas Martinkus, Zigmantas Merliūnas, Edgaras Padimanskas, Daiva Plikšnienė, Darijus Pundžius, Arūnas Pupšys, Ričardas Stonkus, Vygantas Stoškus, Sandra Tamašauskienė, Alina Urbonienė, Laimutė Uselienė, Kęstutis Vaičiūnas, Daiva Žebelienė. Priesaikas priėmė Šilutės rajono savivaldybės rinkimų komisijos pirmininkė Loreta Pakalniškienė, kuri prisiekusiems Tarybos nariams įteikė Tarybos nario pažymėjimą bei specialų ženkliuką. Zigmantas Jaunius inauguracijos ceremonijoje dėl asmeninių aplinkybių nedalyvavo. Jis prisieks kito Tarybos posėdžio metu.
	
1. SVARSTYTA. Dėl Savivaldybės tarybos posėdžio darbotvarkės patvirtinimo
Užsiregistravo 24 Tarybos nariai.
Pranešėjas Vytautas Laurinaitis, Savivaldybės meras. Posėdžio darbotvarkę sudaro 6 klausimai. Siūlome 4 darbotvarkės klausimą išimti iš darbotvarkės. Jei nėra pasiūlymų ar pastabų dėl darbotvarkės, siūlau balsuoti už darbotvarkę be 4 klausimo.
BALSAVO:  „už“- 24, prieš-0, susilaikė- 0.
NUTARTA. Pritarti pateiktai darbotvarkei be 4 klausimo.
2. SVARSTYTA. Dėl Šilutės rajono savivaldybės mero politinio (asmeninio) pasitikėjimo valstybės tarnautojų pareigybių skaičiaus nustatymo
[bookmark: _Hlk130300890][bookmark: _Hlk131584465]Pranešėjas Vytautas Laurinaitis, Savivaldybės meras. Sprendimo projektu siekiama įgyvendinti naujo Vietos savivaldos įstatymo (toliau – VSĮ) nuostatas ir nuo naujai išrinkto Savivaldybės mero ir Tarybos darbo pradžios nustatyti mero politinio (asmeninio) pasitikėjimo valstybės tarnautojų pareigybių skaičių, kartu numatant vicemerų bei Savivaldybės tarybos posėdžių sekretoriaus ir mero patarėjų pareigybių skaičių. Teikiamu sprendimo projektu siekiama sudaryti sąlygas operatyviai formuoti mero politinio (asmeninio) pasitikėjimo valstybės tarnautojų komandą bei užtikrinti efektyvesnį mero, kaip Savivaldybės vykdomosios institucijos, darbo organizavimą ir uždavinių įgyvendinimą.           Šilutės rajono savivaldybės (toliau – Savivaldybė) tarybos 2019 m. birželio 27 d. sprendimu Nr. T1-82 ,,Dėl Šilutės rajono savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičiaus nustatymo“ nustatytas Savivaldybės tarybos ir mero sekretoriato valstybės tarnautojų ir darbuotojų, dirbančių pagal darbo sutartis, skaičius – 6 (iš jų 2 politinio (asmeninio) pasitikėjimo valstybės tarnautojai). 
Atsižvelgiant į nuo 2023 m. balandžio 1 d. įsigaliojusius Lietuvos Respublikos vietos savivaldos įstatymo pasikeitimus (toliau – naujas VSĮ), Savivaldybėje 2023 m. balandžio 20 d. patvirtintas Savivaldybės tarybos sprendimas Nr. T1-1299 „Dėl Šilutės rajono savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo“, kuriuo siūloma patvirtinti naują Savivaldybės administracijos struktūrą, joje numatant Savivaldybės administracijos Mero ir Tarybos veiklos administravimo skyrių. Į šį skyrių būtų perkeltos 4 pareigybės iš Savivaldybės tarybos ir mero sekretoriato. Pažymėtina, kad naujo VSĮ nuostatos nenumato galimybės Tarybai steigti kolegialų darinį – Tarybos ir mero sekretoriatą, tačiau Tarybos veiklos administravimo funkcijas atliekantis skyrius gali būti tvirtinamas Savivaldybės administracijos struktūroje. 
Naujo VSĮ 32 straipsnyje numatyta, kad meras savo įgaliojimų laikui skiria vicemerus. Vicemerai yra politinio (asmeninio) pasitikėjimo valstybės tarnautojai. Didžiausias galimas savivaldybės vicemerų skaičius nustatomas atsižvelgiant į savivaldybės tarybos narių skaičių. Savivaldybėje,  kurios tarybos narių skaičius yra iki 27, gali būti steigiamos ne daugiau kaip dvi vicemero pareigybės. Naujajame VSĮ taip pat numatyta politinio (asmeninio) pasitikėjimo valstybės tarnautojo – savivaldybės tarybos posėdžių sekretoriaus – pareigybė, nurodant, kad „Savivaldybės tarybos posėdžius, komitetus, merą, kiek mero veikla susijusi su savivaldybės tarybos posėdžiais, aptarnauja, taip pat savivaldybės tarybos sprendimų projektus rengia, nagrinėja ir išvadas dėl savivaldybės tarybos sprendimų projektų rengia savivaldybės tarybos posėdžių sekretorius (-iai). Padėti jam (jiems) atlikti priskirtas funkcijas jis (jie) gali pasitelkti savivaldybės administraciją“ (33 straipsnio 2 dalis). Pagal naujo VSĮ 15 straipsnio 2 dalies 10 punktą  išimtinė savivaldybės tarybos kompetencija – sprendimų dėl mero politinio (asmeninio) pasitikėjimo valstybės tarnautojų pareigybių skaičiaus nustatymas.
 Atsižvelgiant į aukščiau nurodytas naujo VSĮ nuostatas ir siekiant nustatyti vicemerų, tarybos posėdžių sekretoriaus ir kitų mero politinio (asmeninio) pasitikėjimo valstybės tarnautojų pareigybių skaičių, parengtas šis Tarybos sprendimo projektas. Teikiamu projektu siūloma nustatyti mero politinio (asmeninio) pasitikėjimo valstybės tarnautojų pareigybių skaičių – 5 (2 vicemerų pareigybės, 1 Savivaldybės tarybos posėdžių sekretoriaus pareigybė ir 2 Savivaldybės mero patarėjų pareigybės). Taigi vietoje šiuo metu Savivaldybės tarybos ir mero sekretoriate buvusių 2 politinio (asmeninio) pasitikėjimo valstybės tarnautojų pareigybių ir vienos vicemero pareigybės siūloma nustatyti 1 papildomą pareigybę bei įtraukti 1 vicemero pareigybę. 
Klausimų nepateikta.
BALSAVO: „už“ – 21, „prieš“ – 0, nebalsavo – 1 (L. Jagintavičienė), susilaikė – 2 (Ž. Kurlianskas, Z. Merliūnas). 
NUTARTA. Sprendimą priimti. Sprendimas Nr. T1-1 pridedamas.
3. SVARSTYTA. Dėl pritarimo teikiamai Tomo Budrikio kandidatūrai į Šilutės rajono savivaldybės vicemero pareigas
Pranešėjas Vytautas Laurinaitis, Savivaldybės meras. Vadovaudamasi Lietuvos Respublikos vietos savivaldos įstatymo 32 straipsnio 2 dalimi ir atsižvelgdama į Šilutės rajono savivaldybės mero teikimą, Šilutės rajono savivaldybės taryba nusprendžia:
1. Pritarti Tomo Budrikio kandidatūrai į Šilutės rajono savivaldybės vicemero pareigas.
Skelbti šį sprendimą Šilutės rajono savivaldybės interneto svetainėje.
Zigmantas Merliūnas pasiūlė Tomui Budrikiui pristatyti, nes Taryboje išrinkti nauji Tarybos nariai, kurie galbūt Tomo Budrikio nepažįsta.
Tomas Budrikis prisistatė.
BALSAVO: „už“ – 23, „prieš“ – 0, nebalsavo – 1 (T. Budrikis). 
NUTARTA. Sprendimą priimti. Sprendimas Nr. T1-2 pridedamas.
4. SVARSTYTA. Dėl pritarimo teikiamai _____________kandidatūrai į Šilutės rajono savivaldybės vicemero pareigas
Klausimas išimtas iš darbotvarkės Tarybos narių bendru sutarimu.
5. SVARSTYTA. Dėl Šilutės rajono savivaldybės tarybos komitetų sudarymo
Pranešėjas Vytautas Laurinaitis, Savivaldybės meras. Komitetų sudėtis suderinta su visomis frakcijomis. Vadovaudamasi Lietuvos Respublikos vietos savivaldos įstatymo 19 straipsnio 3 ir 4 dalimis, Šilutės rajono savivaldybės taryba   nusprendžia:
1. Sudaryti Šilutės rajono savivaldybės tarybos Ekonomikos ir finansų komitetą iš 9 (devynių) narių:
1.1. Vygantas Kamarauskas, Savivaldybės tarybos narys;
1.2. Steponas Kazlauskas, Savivaldybės tarybos narys;
1.3. Edgaras Padimanskas, Savivaldybės tarybos narys ;
1.4. Antanas Martinkus, Savivaldybės tarybos narys;
1.5. Sigitas Majus, Savivaldybės tarybos narys;
1.6. Lijana Jagintavičienė, Savivaldybės tarybos narys;
1.7. Edvardas Jurjonas, Savivaldybės tarybos narė;
1.8. Žygimantas Kurlianskas, Savivaldybės tarybos narys;
1.9. Zigmantas Merliūnas, Savivaldybės tarybos narys.
2. Sudaryti Šilutės rajono savivaldybės tarybos Socialinių reikalų komitetą iš 9 (devynių) narių:
2.1. Alina Urbonienė, Savivaldybės tarybos narė;
2.2. Vygantas Stoškus, Savivaldybės tarybos narys;
2.3. Laimutė Uselienė, Savivaldybės tarybos narė;
2.4. Darijus Pundžius, Savivaldybės tarybos narys;
2.5. Tomas Budrikis, Savivaldybės tarybos narys;
2.6. Algirdas Gečas, Savivaldybės tarybos narys;
2.7. Domantas Kairys, Savivaldybės tarybos narys;
2.8. Daiva Žebelienė, Savivaldybės tarybos narė;
2.9. Sandra Tamašauskienė, Savivaldybės tarybos narė.
3. Sudaryti Šilutės rajono savivaldybės tarybos Teritorijų ir kaimo reikalų komitetą iš 6 (šešių) narių:
3.1. Arūnas Pupšys, Savivaldybės tarybos narys;
3.2. Ričardas Stonkus, Savivaldybės tarybos narys;
3.3. Andrius Jurkus, Savivaldybės tarybos narys;
3.4. Kęstutis Vaičiūnas, Savivaldybės tarybos narys;
3.5. Vidmantas Gečas, Savivaldybės tarybos narys;
3.6. Daiva Plikšnienė, Savivaldybės tarybos narė.
Vytautas Laurinaitis. Komitetų sudėtys yra paskelbtos, bet nėra paskelbti komitetų pirmininkai ir pavaduotojai. Komitetų pirmininkus ir pavaduotojus tvirtina taryba, bet yra vienas sprendimas, o narius turi siūlyti komiteto nariai. Todėl siūlau daryti 10 min. pertrauką ir komiteto nariams išsirinkti komitetų pirmininkus ir pavaduotojus pasirašant protokoluose. Išsirinkus pirmininkus ir pavaduotojus vienu sprendimu tvirtinsime ir komitetų sudėtį, bei komitetų pirmininkus ir pavaduotojus. Klausimas Vyriausybei atstovei ar viskas gerai, ar taip galima?
Vyriausybės atstovė Daiva Kerekeš. Komitetas sudaromas Tarybos sprendimu. Tarybos sprendimo aš nematau.
 Pirmiausia reikia sudaryti ir patvirtinti komitetus, tuomet komitetai teikia savo siūlymus pirmininko ir pavaduotojo kandidatūroms. Kitu sprendimu patvirtinami komitetų pirmininkai ir pavaduotojai. 
Vytautas Laurinaitis. Siūlau koreguoti sprendimą ir pirmiausia patvirtinti komitetus.  Darome pertrauką ir komiteto nariai išsirenka kandidatus į pirmininko ir pavaduotojo pozicijas. Kitu sprendimu tvirtiname komitetų pirmininkus ir pavaduotojus.
Zigmantas Merliūnas. Dėl Zigmanto Jauniaus, kadangi šiandien jis nedalyvauja ir prisieks kito posėdžio metu, jis neturėtų būti komiteto sudėtyje.
Vytautas Laurinaitis. Taip, teisingai. Patikslinu, kad Teritorijų ir kaimo reikalų komitetą sudarome iš 6 narių iki tol kol prisieks dar vienas Tarybos narys Zigmantas Jaunius.
Vytautas Laurinaitis. Prašome balsuoti už pateiktą koreguotą sprendimo projektą, kuriuo yra tvirtinama komitetų sudėtis.
BALSAVO: „už“ – 24, „prieš“ – 0, nebalsavo – 0. 
NUTARTA. Sprendimą priimti. Sprendimas Nr. T1-3 pridedamas.
Papildomas.
6. SVARSTYTA. Dėl Šilutės rajono savivaldybės tarybos komitetų pirmininkų ir pavaduotojų skyrimo
Vytautas Laurinaitis. Darbotvarkę norime papildyti dar vienu klausimu. Tai Dėl Šilutės rajono savivaldybės tarybos komitetų pirmininkų ir pavaduotojų skyrimo. Ar galime bendru sutarimu  įtraukti šį klausimą į darbotvarkę? Prieštaraujančių nėra. Klausimas įtrauktas į darbotvarkę. 
Siūlau daryti 10 min. pertrauką. Komitetams išsirinkti pirmininką ir pavaduotoją. 
Komiteto nariai sugrįžo aptarę komitetų pirmininkų ir pavaduotojų personalijas.
Vytautas Laurinaitis. Prašome pristatyti Ekonomikos ir finansų komiteto pirmininką ir pavaduotoją.
Vygantas Kamarauskas. Perskaitė protokolą Nr. 1 „Dėl Šilutės rajono savivaldybės tarybos Ekonomikos ir finansų komiteto pirmininko ir pavaduotojo paskyrimo“ (Pridedamas protokolas Nr.1):
1. Paskirti Šilutės rajono savivaldybės tarybos Ekonomikos ir finansų komiteto pirmininku Vygantą Kamarauską.
2. Paskirti Šilutės rajono savivaldybės tarybos Ekonomikos ir finansų komiteto pirmininku pavaduotoju Sigitą Majų.
Vytautas Laurinaitis. Prašome pristatyti Socialinių reikalų komiteto pirmininką ir pavaduotoją.
Algirdas Gečas. Perskaitė protokolą Nr. 2 „Dėl Šilutės rajono savivaldybės tarybos Socialinių reikalų komiteto pirmininko ir pavaduotojo paskyrimo (Pridedamas protokolas Nr.2):
1. Paskirti Šilutės rajono savivaldybės tarybos Socialinių reikalų komiteto pirmininku Algirdą Gečą.
2. Paskirti Šilutės rajono savivaldybės tarybos Socialinių reikalų komiteto pirmininko pavaduotoja Aliną Urbonienę.
Vytautas Laurinaitis. Prašome pristatyti Teritorijų ir kaimo reikalų komiteto pirmininką ir pavaduotoją.
Andrius Jurkus. Perskaitė protokolą Nr. 3 „Dėl Šilutės rajono savivaldybės tarybos Teritorijų ir kaimo reikalų komiteto pirmininko ir pavaduotojo paskyrimo (Pridedamas protokolas Nr.3):
1. Paskirti Šilutės rajono savivaldybės tarybos Teritorijų ir kaimo reikalų komiteto pirmininkę Daivą Plikšnienę.
2. Paskirti Šilutės rajono savivaldybės tarybos Teritorijų ir kaimo reikalų komiteto pirmininko pavaduotoju Andrių Jurkų.
Pranešėjas Vytautas Laurinaitis, Savivaldybės meras. Vadovaudamasi Lietuvos Respublikos vietos savivaldos įstatymo 19 straipsnio 3 ir 4 dalimis, Šilutės rajono savivaldybės taryba   nusprendžia:
Skirti:
1.1. Šilutės rajono savivaldybės tarybos Ekonomikos ir finansų komiteto pirmininku  Vygantą Kamarauską;
1.2. Šilutės rajono savivaldybės tarybos Ekonomikos ir finansų komiteto pirmininko pavaduotoju Sigitą Majų. 
2. Skirti:
2.1. Šilutės rajono savivaldybės tarybos Socialinių reikalų komiteto pirmininku Algirdą Gečą;
2.2. Šilutės rajono savivaldybės tarybos Socialinių reikalų komiteto pirmininko pavaduotoja Aliną Urbonienę. 
3. Skirti:
3.1.  Šilutės rajono savivaldybės tarybos Teritorijų ir kaimo reikalų komiteto pirmininke Daivą Plikšnienę;
3.2.  Šilutės rajono savivaldybės tarybos Teritorijų ir kaimo reikalų komiteto pirmininko pavaduotoju Andrių Jurkų.
Vytautas Laurinaitis. Prašome balsuoti už pateiktą sprendimo projektą.
BALSAVO: „už“ – 24, „prieš“ – 0, nebalsavo – 0. 
NUTARTA. Sprendimą priimti. Sprendimas Nr. T1-4 pridedamas.
Vytautas Laurinaitis. Reikalingas protokolinis sutarimas „Dėl delegatų į Lietuvos savivaldybių asociacijos suvažiavimą“. Gautas prašymas iš Lietuvos savivaldybių asociacijos išrinkti atstovus į Suvažiavimą ir iki š. m. gegužės 12 d. pranešti LSA administracijai pateikiant Savivaldybės tarybos sprendimą arba posėdžio protokolo išrašą, kuriame būtų nurodyti atstovų vardai, pavardės ir partiškumas. Į suvažiavimą deleguojamas – Savivaldybės meras, likusius atstovus savivaldybės taryba savo įgaliojimų laikui renka pagal kvotas, proporcingai rinkimus laimėjusių partijų ar rinkimų komitetų vietoms tarybose. 
Vytautas Laurinaitis. Atstovų siūlymai būtų tokie:
skirti Šilutės rajono savivaldybės tarybos narį Steponą Kazlauską (Demokratų sąjunga „Vardan Lietuvos“) ir Šilutės rajono savivaldybės tarybos narį Žygimantą Kurlianską (Tėvynės sąjunga – Lietuvos krikščionys demokratai).
Vytautas Laurinaitis. Ar yra kitų siūlymų ar pastabų?
Vytautas Laurinaitis. Siūlymų ir pastabų nėra, todėl siūlau pritarti šių deleguojamų atstovų Stepono Kazlausko ir Žygimanto Kurliansko paskyrimo į suvažiavimą.
Vytautas Laurinaitis. Prieštaraujančių nėra. Delegatams pritarta. Delegatai į Lietuvos savivaldybių asociacijos suvažiavimą yra Vytautas Laurinaitis (Demokratų sąjunga „Vardan Lietuvos“), Steponas Kazlauskas (Demokratų sąjunga „Vardan Lietuvos“)  ir Žygimantas Kurlianskas (Tėvynės sąjunga – Lietuvos krikščionys demokratai).
7. Kiti klausimai.
1. Lijana Jagintavičienė perskaitė pareiškimą dėl Lietuvos regionų frakcijos sudarymo (pridedamas priedas - 1 lapas).
2. Daiva Žebelienė perskaitė pareiškimą dėl partijos „Laisvės ir teisingumas“ ir partijos „Liberalų sąjūdžio“ frakcijos sudarymo (pridedamas priedas – 1 lapas).

*****

Posėdis baigtas 15.38 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 1 baigtą.


Posėdžio pirmininkas 					Vytautas Laurinaitis


Tarybos posėdžių sekretorius 				Loreta Pakalniškienė


Viešojo administravimo institucijos specialistė		                     Jelena Tumutytė


















Šilutės rajono savivaldybės X šaukimo tarybos 1– ojo posėdžio,
įvykusio 2023 m.  balandžio 27 d. 14.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Vytautas Laurinaitis
	-Savivaldybės meras

	2. 
	Tomas Budrikis
	-Tarybos narys

	3. 
	Algirdas Gečas
	-Tarybos narys

	4. 
	Vidmantas Gečas
	-Tarybos narys

	5. 
	Lijana Jagintavičienė
	-Tarybos narė

	6. 
	Edvardas Jurjonas
	-Tarybos narys

	7. 
	Andrius Jurkus
	-Tarybos narys

	8. 
	Domantas Kairys
	-Tarybos narys

	9. 
	Vygantas Kamarauskas
	-Tarybos narys

	10. 
	Steponas Kazlauskas
	-Tarybos narys

	11. 
	Žygimantas Kurlianskas
	-Tarybos narys

	12. 
	Sigitas Majus
	-Tarybos narys

	13. 
	Antanas Martinkus
	-Tarybos narys

	14. 
	Zigmantas Merliūnas
	-Tarybos narys

	15. 
	Edgaras Padimanskas
	-Tarybos narys

	16. 
	Daiva Plikšnienė
	-Tarybos narė

	17. 
	Darijus Pundžius
	-Tarybos narys

	18. 
	Arūnas Pupšys
	-Tarybos narys

	19. 
	Ričardas Stonkus
	-Tarybos narys

	20. 
	Vygantas Stoškus
	-Tarybos narys

	21. 
	Sandra Tamašauskienė
	-Tarybos narė

	22. 
	Alina Urbonienė
	-Tarybos narė

	23. 
	Laimutė Uselienė
	-Tarybos narė

	24. 
	Kęstutis Vaičiūnas
	-Tarybos narys

	25. 
	Daiva Žebelienė
	-Tarybos narė

	26. 
	Daiva Kerekeš
	-Vyriausybės atstovė

	27. 
	Arvydas Bielskis
	-Teisės ir metrikacijos skyriaus vedėjas

